b'\n_START_ARTICLE_\nVklju\xc4\x8deni novinarji\n_START_PARAGRAPH_\n\xc2\xbbEmbedded\xc2\xab\xc2\xa0novinarji (dobesedno vklju\xc4\x8deni novinarji) so novinarji ki se s ciljem poro\xc4\x8danja o spopadih priklju\xc4\x8dijo voja\xc5\xa1kim enotam na boji\xc5\xa1\xc4\x8du. Izraz je formalno prvi\xc4\x8d uporabila ameri\xc5\xa1ka vojska v vojni v Iraku leta 2003. Zgodovina embedded novinarstva je dolga in se za\xc4\x8denja \xc5\xbee v \xc4\x8dasu Krimske vojne (1854-1856), ko so britanski vojni dopisniki poro\xc4\x8dali o dogodkih na boji\xc5\xa1\xc4\x8dih. Od leta 1991 naprej so embedded novinarji poro\xc4\x8dali iz vojn na Balkanu, znane so predvsem njihove zgodbe, ko so vklju\xc4\x8deni med vojake vojske BiH poro\xc4\x8dali z obleganega Sarajeva. Leta 1999 se je v enote NATA vklju\xc4\x8dilo 1000 tujih embedded novinarjev, ki so z NATO-m vkorakali na Kosovo. V vojni v Iraku (2003) je delovalo okoli 740 tak\xc5\xa1nih novinarjev.'